TIEDOTE 14.5.2014

**Lauantai on jalkapallon juhlaa - La Ligan ratkaisupeli katsottavissa Viasatilla**

**Tulevana viikonloppuna ratkotaan Espanjan pääsarjan, La Ligan mestaruus jännittävässä pelissä Barcelonan ja Atletico Madridin välillä*.* Barcelonassa legendaarisella Camp Noulla käytävä kamppailu on katsottavissa suorana Viasat Sport Xtra -kanavalla ja Viaplayn kautta. La Ligan ratkaisupelin lisäksi futisfanit pääsevät nauttimaan tulevana lauantaina niin Saksan Cupin kuin FA Cupin finaaleista**

Barcelonan ja Atletico Madridin välillä käytävän ratkaisupelin selostaa Ville Kuusinen ja pelin kommentaattorina kuullaan HJK:n uunituore päävalmentaja Mika Lehkosuo. Suorana nähtävä lähetys alkaa Viasat Sport Xtralla ja Viaplaylla kello 18.55.

Futislauantain kruunaa Saksan Cupin finaali, jossa Bayern Munchen kohtaa Dortmundin Berliinin Olympiastadionilla. Finaalipeli on nähtävissä suorana lähetyksenä Viasat Sport Xtralla ja Viaplayllä heti La Ligan mestaruuspelin jälkeen. Saksan Cupin finaalin selostaa Tero Kainulainen. Englannin FA Cupin päättävä finaalipeli Arsenal - Hull City on nähtävissä Viaplayn kautta kello 18:55 alkaen.

Tiivistunnelmaisen jalkapalloviikonlopun päättää Italian liigan mestaruusjuhlat sunnuntaina. Torinolaisseura Juventus varmisti voittonsa jo viime viikonloppuna ja juhlii sunnuntaina kolmatta perättäistä mestaruuttaan. Mestaruus sinetöidään Juventuksen ja Cagliarin välisessä ottelussa sunnuntaina kello 16.00 alkaen.

**Viikonlopun jalkapallo-ohjelmisto Viasatin kanavilla ja Viaplayssa:**

**17.5. Lauantai**

18.55 FC Barcelona - Real Madrid (peli alkaa kello 19.00) – Viasat Sport Xtra ja Viaplay

20.50 Borussia Dortmund – Bayern München (peli alkaa kello 21.00) – Viasat Sport ja Viaplay

Viaplayn kautta:

18.55 Arsenal - Hull City

**18.5. Sunnuntai**

16.00 Juventus - Cagliari – Viasat Sport Xtra ja Viaplay

**Lisätietoja:**

Johannes Leppänen

Oy Viasat Finland Ab

Toimitusjohtaja

Puh: 040 162 1761

Johannes.leppanen@viasat.fi

**Modern Times Group (MTG) ja Viasat Finland Oy**

Oy Viasat Finland Ab on osa kansainvälistä ja Euroopan laajimman jakelupeiton omaavaa Modern Times Group MTG AB -mediakonsernia. Viasatilla on 28 ilmaista tv-kanavaa 11 maassa ja 38 maksullista tv-kanavaa 32 maassa. Viasatin maksullisia kanavia jaellaan Viasatin omilta satelliiteilta 9 maassa sekä televisiolähetysverkoissa (kaapeli, satelliitti ja IPTV) ja Internetissä. Viasatin ilmais- ja maksutelevisiokanavia katsoo päivittäin yli 125 miljoonaa ihmistä 33 eri maassa. MTG on Venäjän suurimman itsenäisen televisioyhtiö CTC Median pääomistaja (CTC Media – Nasdaq: CTCM).

***Viaplay***

*Viaplay on Pohjoismaiden johtava televisio-ohjelmien, elokuvien ja urheilun suoratoistopalvelu. Viaplay tarjoaa uusimmat tv-sarjat, tuhansia suosittuja elokuvia ja lisäksi huippu-urheilua suorina lähetyksinä. Viaplay on saatavilla Internetiin yhdistettävien laitteiden, kuten tietokoneiden, älypuhelimien, tablettien, Smart TV-televisioiden, Viasatin digiboksien sekä Xbox 360- ja Playstation 3 ja Playstation 4 -pelikonsolien kautta. Lue lisää osoitteessa* [*www.viaplay.fi*](http://www.viaplay.fi)

Modern Times Group on kasvuyritys ja se on tuottanut 13,3 miljardin kruunun myynnin ja 2,1 miljardin kruunun liiketuloksen vuonna 2012. MTG:n A- ja B -osakkeet on listattu Tukholman Nasdaq OMX -pörssissä (MTGA ja MTGB). Viasat viihdyttää ihmisiä Ruotsissa, Norjassa, Tanskassa, Suomessa, Virossa, Liettuassa, Latviassa, Unkarissa, Tšekeissä, Bulgariassa, Makedoniassa, Ghanassa, Venäjällä, Puolassa, Romaniassa, Valko-Venäjällä, Moldovassa, Georgiassa, Ukrainassa, Kazakstanissa, Kirgisiassa, Uzbekistanissa, Armeniassa, Azerbaidzhanissa, Slovakiassa, Sloveniassa, Serbiassa, Montenegrossa, Kroatiassa, Bosnia ja Hertsegovinassa, Keniassa, Nigeriassa ja Yhdysvalloissa.